पाएं अपने शहर की ताज़ा ख़बरें और फ्री ई-पेपरडाउनलोड करें
रविवार को प्रखंड के लक्ष्मीपुर गांव के 46 वर्षीय एक व्यक्ति की मौत हो गई। परिजनों ने बताया कि रविवार की सुबह उनकी तबीयत बिगड़ गई। जिसके बाद परिजन उसे इलाज के लिए मनोहरपुर सीएचसी लेकर आए। यहां पहुंचने पर चिकित्सक ने जांच की तो वे मृत पाए गए। तब अस्पताल प्रबंधन द्वारा परिजनों को शव सौंपकर वापस भेज दिया गया।
हालांकि, मृतक की कोरोना जांच नहीं की गई, जिससे मौत के कारणों का पता नहीं चल पाया है। वहीं, परिजनों ने बताया कि मृतक को डायबिटीज की बीमारी थी। दूसरी ओर, इसे लेकर प्रभारी चिकित्सा पदाधिकारी डॉ. उत्पल मुर्मू ने बताया कि बिना किसी इलाज के यदि मृत व्यक्ति का शव अस्पताल लाया जाता है तो कोविड नियमों के तहत शव की कोरोना जांच नहीं की जा सकती है। इसलिए उस व्यक्ति की जांच नहीं की गई। नियम का पालन किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn